b'\n_START_ARTICLE_\nCrazier (pesem, Taylor Swift)\n_START_SECTION_\nOzadje\n_START_PARAGRAPH_\nTaylor Swift je pesem napisala v sodelovanju z Robertom Ellisom Orrallom. Pesem je balada, ki, po mnenju kritikov na spletni strani Allmusic, pooseblja temo zdru\xc5\xbeenih country in pop pesmi v filmu Hannah Montana. Pesem je napisana v klju\xc4\x8du E-dur s hitrim tempom. Glas Taylor Swift se med pesmijo razteza \xc4\x8dez eno oktavo, od E\xe2\x82\x83 do B\xe2\x82\x84. Temu je sledila procesija akordov, ki obsegajo akorde E\xe2\x80\x94B\xe2\x80\x94C#m\xe2\x80\x94A._NEWLINE_O tem, da se bo pesem pojavila v filmu Hannah Montana so se filmski ustvarjalci odlo\xc4\x8dili takoj, ko so Taylor Swift vpra\xc5\xa1ali, \xc4\x8de bi katero izmed svojih pesmi vklju\xc4\x8dila v film. Filmski ustvarjalci so jo\xc2\xa0\xc2\xbbpovpra\xc5\xa1ali po pesmi, ki je bila popolna za zaljubljenost\xc2\xab\xc2\xa0in je\xc2\xa0\xc2\xbbneke vrste country val\xc4\x8dek\xc2\xab. Kljub temu, da pesem ni bila napisana za film, jo je Taylor Swift posredovala filmskim ustvarjalcem, ki so jo\xc2\xa0\xc2\xbbobo\xc5\xbeevali\xc2\xab. Kasneje je Taylor Swift s pesmijo nastopila tudi v filmu samem. V filmu je njen lik nastopil na odprtem zbiranju denarja, s katerim bi lahko re\xc5\xa1ili park majhnega mesta pred industrijo. Kratka scena je bila posneta v enem dnevu, vendar je njen nastop naredil velik vtis na vse, ki so sodelovali v filmu. Re\xc5\xbeiser filma, Peter Chelsom, je dejal:\xc2\xa0\xc2\xbbPokazal sem veliko zanimanje za ponovno sodelovanje z njo.\xc2\xab\n_START_SECTION_\nKritike\n_START_PARAGRAPH_\nPesem\xc2\xa0\xc2\xbbCrazier\xc2\xab\xc2\xa0je prejela velik uspeh s strani kritik glasbenih kritikov. Warren Truitt s spletne strani About.com je Taylor Swift pohvalil zaradi\xc2\xa0\xc2\xbbzvonov\xc2\xab\xc2\xa0v baladi. Heather Phares iz Allmusic je pesem imenovala za\xc2\xa0\xc2\xbbnajbolj\xc5\xa1o pesem v filmu Hannah Montana\xc2\xab. Pohvalila jo je, saj naj bi bila\xc2\xa0\xc2\xbbpristnej\xc5\xa1a, manj naporna kot katera koli pesem Miley Cyrus ali lika Hannah\xc2\xab. James Berardinelli se je s tem strinjal, saj je napisal:\xc2\xa0\xc2\xbbVerjetno je najve\xc4\x8dja napaka v filmu ta, da je Taylor Swift s pesmijo nastopila, ona pa je dobra v petju in ta primerjava vsekakor ni laskava za zvezdnico filma.\xc2\xab Leah Greenblatt iz revije Entertainment Weekly je pesem\xc2\xa0\xc2\xbbCrazier\xc2\xab\xc2\xa0opisala kot\xc2\xa0\xc2\xbblepo, hrepene\xc4\x8do balado\xc2\xab. Novinarka revije Premiere, Olivia Putnal je nastop Taylor Swift v filmu opisala kot eno izmed filmovih\xc2\xa0\xc2\xbbnajuspe\xc5\xa1nej\xc5\xa1ih to\xc4\x8dk.\xc2\xab Peter Hartlaub iz revije The San Francisco Chronicle je verjel, da je bil nastop Taylor Swift v filmu zelo dober, vendar tudi napaka s strani filmskih ustvarjalcev, saj je\xc2\xa0\xc2\xbbSwiftova tako talentirana, da se zdi Cyrusova ob njej sme\xc5\xa1na.\xc2\xab_NEWLINE_Perry Seibert iz revije TV Guide je napisal:\xc2\xa0\xc2\xbbKo se za nastop prika\xc5\xbee pristna najstni\xc5\xa1ka zvezdnica Taylor Swift [...] demonstrira vse spontane in pristne lastnosti, ki jih Miley Cyrus nima.\xc2\xab\n_START_SECTION_\nDose\xc5\xbeki\n_START_PARAGRAPH_\nPesem\xc2\xa0\xc2\xbbCrazier\xc2\xab\xc2\xa0je ekskluzivno iz\xc5\xa1la tudi na radiju Radio Disney. Pesem se je najprej uvrstila na dvainsedemdeseto mesto lestvice Billboard Hot 100 ob koncu tedna 11. aprila 2009. Pesem\xc2\xa0\xc2\xbbCrazier\xc2\xab\xc2\xa0je kasneje napredovala za tri mesta do devetin\xc5\xa1estdesetega mesta v naslednjem tednu in nato 25. aprila 2009 sko\xc4\x8dila na osemintrideseto mesto, saj se je njena digitalna prodaja pove\xc4\x8dala za 87 procentov. Ob koncu tedna 2. maja 2009 je pesem z 110.000 digitalnimi prodanimi kopijami izvodov dosegla sedemnajsto mesto na lestvici Hot 100. Dosegla je tudi dvainosemdeseto mesto na lestvici Pop 100 chart._NEWLINE_Ko pesem preko radija uradno ni iz\xc5\xa1la kot singl, se je digitalna prodaja pesmi\xc2\xa0\xc2\xbbCrazier\xc2\xab\xc2\xa0pove\xc4\x8dala tudi v drugih dr\xc5\xbeavah izven ZDA in pesem se je uvrstila tudi na mednarodne glasbene lestvice. Dosegla je devetinsedemdeseto mesto ob koncu tedna 11. aprila 2010. Ob koncu tedna 2. maja 2010 se je uvrstila na trideseto mesto lestvice Hot Canadian Digital Singles in triin\xc5\xa1estdeseto mesto lestvice Canadian Hot 100. Pesem\xc2\xa0\xc2\xbbCrazier\xc2\xab\xc2\xa0je dosegla \xc5\xa1tiriin\xc5\xa1estdeseto mesto na lestvici Australian Singles Chart. Uvrstila se je tudi na stoto mesto lestvice UK Singles Chart ob koncu tedna 16. maja leta 2009.\n_START_SECTION_\nVideospot\n_START_PARAGRAPH_\nVideospot za pesem\xc2\xa0\xc2\xbbCrazier\xc2\xab, ki ga je re\xc5\xbeiral Peter Chelsom, je pravzaprav odlomek iz filma Hannah Montana, ki je iz\xc5\xa1el 28. marca 2009 na Disney Channelu._NEWLINE_Videospot se za\xc4\x8dne z glavno sceno Taylor Swift in dveh glasbenikov v ozadju, ki stopajo proti vrhu odra pod natrpanim plesi\xc5\xa1\xc4\x8dem. Taylor Swift je oble\xc4\x8dena v obleko pastelne barve in igra na violino in \xc4\x8delo. Nato se v videospotu poka\xc5\xbee scena iz filma Hannah Montana, ki prikazuje Miley Stewart (Miley Cyrus) in njeno simpatijo Travisa Brodyja (Lucas Till), ki jaha rjavega konja. Videospot vseskozi prikazuje scene Taylor Swift med nastopom in ve\xc4\x8d odlomkov iz filma. Ostale scene vklju\xc4\x8dujejo Miley Stewart in Travisa Brodyja med je\xc5\xbeo rjavega konja, Miley Stewart, ki iz rde\xc4\x8dega avtomobila stopa na ulico, Travisa Brodyja med spu\xc5\xa1\xc4\x8danjem vrvi pri slapovih in par na zmenku. Ob koncu videospota Miley Stewart in Travis Brody po\xc4\x8dasi ple\xc5\xa1eta, med tem ko Taylor Swift poje.'